[Video] Almal gaande oor Puk-prof in die fontein‘n Skermskoot uit die video Wat is die kenmerke van ŉ ware leier? As dié kriteria onder meer insluit om saam met studente van die NWU-Puk in die befaamde fontein van dié universiteit, die Calvyn voor die hoofgebou, te swem, het die rektor, prof. Fika Janse van Rensburg, ŉ wenresep beet. Die NWU het Woensdag ŉ video op sy Facebook-blad gelaai, waarin die prof in die fontein baljaar. Reëls op dié kampus is eenvoudig: studente mag nie sommer sonder rede in die Calvyn wees nie. Prof. Janse van Rensburg het egter in dié oulike video lyf natgemaak om aan studente, familie en belanghebbendes ŉ geseënde feestyd toe te wens. English follows Afrikaans: Studente, ouers en alumni Wat 'n geseënde jaar was dit nie vir ons NWU-Potchefstroomkampus nie! Dankie vir jou aandeel daaraan dat ons kampus stabiel gebly het, en ons die akademiese jaar suksesvol kon voltooi, sonder dat ons 'n enkele minuut van normale aktiwiteit ingeboet het! Nie net het dit met die akademie goed gegaan nie, maar ook op sport- en kultuurgebied het ons besondere prestasies behaal. – Op akademiese gebied: Ons voorsien weer ŉ baie goeie slaag- en deurvloeisyfer. En ons het vanjaar die grootste oes van doktorsgraadstudente en navorsingsuitsette in ons bestaansgeskiedenis gehad! – Op sportgebied tel ons onder die top drie universiteite in die land… om nie eers te praat van die feit dat ons drie Varsity-bekers gewen het: vir rugby, netbal en atletiek! Al dié suksesse kan toegeskryf word aan die seën wat ons ervaar het, en daarvoor loof en dank ons die Here! En ons sê dankie aan roepingsbewuste personeel en studente wat hard gewerk het, hetsy in die klaskamer, op navorsingsgebied, in ons administratiewe kantore, op die sportveld, op die kultuurverhoog en in die strukture van ons dinamiese georganiseerde studentelewe. Dankie aan elke personeellid en elke student; en aan ons studenteleiers op alle vlakke. Rus goed uit hierdie vakansie! Jy verdien dit! 'n Geseënde Kersfees! En mag 2017 vir jou baie seën en voorspoed inhou! Prof Fika #MyNWUStudents, parents and alumni What a blessed year it has been for our NWU Potchefstroom Campus. Thank you for playing your part in keeping our campus stable. We were able to complete the academic year successfully without sacrificing one minute of normal activity! Not only did we thrive on an academic level, we also excelled on the sports fields and in the cultural domain. – Academically, the campus expects once more a very good passing and through-put rate. This year our campus yielded the biggest harvest of doctoral degree students and research outputs in the history of our institution! – On the sports fields, we are rated among the top three universities in the country with no less than three Varsity Cup titles (rugby, netball and athletics) to our credit. All of these successes can only be attributed to the blessings bestowed upon us by the Lord! We would also like to thank our dedicated personnel and students for working so hard – in the classrooms, research environment, administrative offices, on the sports fields, on the cultural stages and in the structures of our dynamic and organised student life. Thank you to every single staff member, student and student leader on all the different levels. Rest well during the holidays! You deserve it! Merry Christmas! And may your 2017 be filled with blessings and prosperity! Prof Fika #MyNWU Posted by NWU-Pukke on Wednesday, November 30, 2016